**LĪGUMS Nr. 6.3/1**

Rēzeknes novada Kaunatā 2018.gada 16.aprīlī

**Rēzeknes novada pašvaldības Kaunatas pagasta pārvalde**, reģistrācijas Nr.90000048608, vadītāja Sergeja Bašmakova personā, kurš rīkojas saskaņā ar Nolikumu, turpmāk – **Pircējs**, no vienas puses, un SIA „SKAIDA PV” Reģ. Nr. 42403010023 tā valdes locekļa Pētera Katkovska personā, kurš(-a) rīkojas saskaņā ar statūtiemno otras puses, turpmāk – **Pārdevējs**, abi kopā vai katrs atsevišķi turpmāk arī **Puses** vai **Puse**, pamatojoties uz atklātā konkursa „Malkas iegāde Rēzeknes novada pašvaldības Kaunatas pagasta pārvaldes vajadzībām” (identifikācijas Nr. KPP 2018/1), turpmāk – **Konkurss**, rezultātiem, noslēdz šādu līgumu, turpmāk – **Līgums**:

1. **Līguma priekšmets un summa**

1.1. Pasūtītājs pasūta un pērk un Piegādātājs piegādā un pārdod 2450 m3 kurināmo malku, turpmāk – **Malka**. Malkas cena EUR 25.90 par vienu kubikmetru, ieskaitot piegādes izmaksas. Cenā nav iekļauts pievienotās vērtības nodoklis, turpmāk – **PVN**.

1.2. Malkas krāvuma koeficients – 0,60; piegādājamās malkas garums 3 m; Malkas diametrs no 6 cm līdz 50 cm.

1.3. Pasūtītājs novērtē piegādātās malkas kvalitāti un atbilstību Tehniskās specifikācijas prasībām un iepirkumā iesniegtajam piedāvājumam pirms pavadzīmes – rēķina vai iepirkuma akta saņemšanas un parakstīšanas.

1.4. Ja Malkas kvalitāte un daudzums ir neapmierinošs, Pasūtītājam ir tiesības atteikties no kravas, kā arī izsaukt Piegādātāja pārstāvi kravas novērtēšanai.

1.5. Piegādes laiks: no plkst.8-00 līdz plkst.16-30, konkrētās piegādes saskaņojot Pušu pārstāvjiem.

**2. Līgumcena un norēķinu kārtība**

2.1. Kopējā līgumcena par Līguma 1.1.punktā paredzētā Malkas daudzuma piegādi – **EUR 76 780.55** (septiņdesmit seši tūkstoši septiņi simti astoņdesmit euro 55 centi), tajā skaitā PVN (21 %) – **EUR 13 325.55** (trīspadsmit tūkstoši trīs simti divdesmit pieci euro 55 centi). **Kopēja līgumcena bez PVN – EUR 63 455.00 (sešdesmit trīs tūkstoši četri simti piecdesmit pieci euro 00 centi).**

2.2. Pasūtītājs apņemas samaksāt Piegādātājam par piegādāto Malku viena mēneša laikā pēc Malkas saņemšanas un pavadzīmes – rēķina vai iepirkuma akta parakstīšanas bezskaidras naudas norēķinu veidā.

**3. Malkas pieņemšanas – nodošanas kārtība**

* 1. Malkas pieņemšana – nodošana notiek Malkas piegādes vietā: Rēzeknes novada Kaunatas pagasta Kaunatā un/vai Rēzeknes novada Mākoņkalna pagasta Lipuškos.

3.2.Pircēja un Pārdevēja pārstāvji veic Malkas apskati, nosaka tās daudzumu un ar parakstiem preču pavadzīmē – rēķinā vai iepirkuma aktā apliecina piegādātās Malkas daudzuma atbilstību pavadzīmē – rēķinā vai iepirkuma aktā norādītajam daudzumam un kvalitātes atbilstību tehniskās specifikācijas prasībām.

3.3. Malkas daudzuma vai kvalitātes neatbilstības gadījumā tiek sastādīts attiecīgs akts, kuru paraksta abu Pušu pārstāvji. Pircējs apmaksā tikai atbilstošās Malkas vērtību.

**4. Pušu pienākumi un atbildība**

4.1.Pārdevējs apņemas nepieļaut atkāpes no Līguma noteikumiem.

4.2. Par Malkas piegādes termiņa nokavējumu Pārdevējs maksā Pircējam līgumsodu 0,1% apmērā no noteiktajā termiņā nepiegādātās Malkas vērtības par katru nokavēto dienu.

4.3. Ja Pircējs kavē samaksu par Malku, tas maksā Pārdevējam līgumsodu 0,1% apmērā no nokavētā maksājuma summas par katru nokavēto dienu.

4.4. Līgumsoda samaksa neatbrīvo Puses no saistību izpildes pienākuma.

**5. Nepārvarama vara**

5.1. Puse, kura nevar pilnīgi vai daļēji izpildīt savas saistības nepārvaramas varas apstākļu dēļ, 5 (piecu) dienu laikā informē otru Pusi par minēto apstākļu iestāšanos.

5.2. Ja nepārvaramas varas apstākļi ilgst vairāk par 3 (trim) mēnešiem, katrai no Pusēm ir tiesības vienpusējā kārtā atkāpties no Līguma bez pienākuma atlīdzināt zaudējumus.

**6. Piemērojamie likumi un strīdu izskatīšanas kārtība**

6.1. Puses izpilda Līguma saistības, pamatojoties uz Latvijas Republikas Civillikuma normām par pirkuma līgumu.

6.2. Visus strīdus un domstarpības, kas rodas starp Pusēm Līguma izpildes gaitā, Puses cenšas atrisināt sarunu ceļā, savstarpēji vienojoties. Ja vienošanās netiek panākta, strīdi tiek risināti tiesā Latvijas Republikas normatīvajos aktos paredzētajā kārtībā.

1. **Citi noteikumi**
   1. Līguma grozījumi un/vai papildinājumi ir veicami, ievērojot Publisko iepirkumu likuma 61.panta prasības. Tie ir spēkā tikai tad, ja noformēti rakstveidā un ir abu Pušu parakstīti. Pušu vienošanās par Līguma grozīšanu un/vai papildināšanu pievienojama Līgumam un kļūst par tā neatņemamu sastāvdaļu.
   2. Līgums sastādīts uz 2 (divām) lapām 2 (divos) eksemplāros, pa vienam katrai Pusei. Abiem Līguma eksemplāriem ir vienāds juridisks spēks.
2. **Pušu rekvizīti un paraksti**

|  |  |
| --- | --- |
| PIRCĒJS | PĀRDEVĒJS |
| **Rēzeknes novada pašvaldības**  **Kaunatas pagasta pārvalde** | SIA SKAIDA PV |
|  |  |
|  |  |
|  |  |
|  |  |
|  |  |
|  |  |
|  |  |
|  |  |